CELEX: 62008TN0268
Language: mt
Date: 2008-07-11 00:00:00
Title: Kawża T-268/08: Rikors ippreżentat fil- 11 ta' Lulju 2008 — Land Burgenland vs Il-Kummissjoni

27.9.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 247/14
            
         Rikors ippreżentat fil-11 ta' Lulju 2008 — Land Burgenland vs Il-Kummissjoni
   (Kawża T-268/08)
   (2008/C 247/27)
   Lingwa tal-kawża: Il-Ġermaniż
   Partijiet
   
      Rikorrenti: Land Burgenland (rappreżentanti: U. Soltész u C. Herbst, avukati)
   
      Konvenuta: Il-Kummissjoni tal-Komunitajiet Ewropej
   Talbiet tar-rikorrenti
   
               —
            
            
               tannulla d-Deċiżjoni tal-Kummissjoni C(2008) 1625 finali tat-30 ta' April 2008 (Nru C 56/2008, ex NN 77/2006 — Privatizzazzjoni tal-Bank Burgenland fit-totalità tagħha skond l-Artikolu 231(1) KE;
            
         
               —
            
            
               tikkundanna il-Kummissjoni għall-ispejjeż skond l-Artikolu 87(1) tar-Regoli tal-Proċedura tal-Qorti tal-Ġustizzja.
            
         Motivi u argumenti prinċipali
   Ir-rikorrenti tikkontesta d-Deċiżjoni tal-Kummissjoni C(2008) 1625 finali tat-30 ta' April 2008, li fiha l-Kummissjoni ddikjarat għajnuna mill-Istat li l-Awstrija tat bi ksur ta' l-Artikolu 88(3) KE lil Versicherungsgesellschaft Grazer Wechselseitige Versicherung AG u lil GW Beteiligungserwerbs- und –verwaltungsGmbH, fil-kuntest tal-privatizzazzjoni tal-HYPO Bank Burgenland AG, bħala inkompatibbli mas-suq komuni.
   In sostenn tar-rikors tagħha, ir-rikorrenti tressaq il-motivi li ġejjin:
   
               —
            
            
               applikazzjoni żbaljata ta' l-Artikolu 87(1) KE mill-Kummissjoni meta ffissat il-prezz tas-suq, peress li proċedrua ta' sejħa għal offerti mhijiex obbligatorja;
            
         
               —
            
            
               applikazzjoni żbaljata ta' l-Artikolu 87(1) KE mill-Kummissjoni bħala riżultat ta' ksur tal-prattika eżistenti tal-Kummissjoni;
            
         
               —
            
            
               applikazzjoni żbaljata ta' l-Artikolu 87(1) KE mill-Kummissjoni peress li bejjiegħ privat kien ikollu jipprevedi wkoll li l-Awtorità tas-Suq Finanzjarju ta' l-Awstrija kienet se tirrifjuta l-offerenti li għamel l-ogħla offerta;
            
         
               —
            
            
               applikazzjoni żbaljata ta' l-Artikolu 87(1) KE mill-Kummissjoni peress li r-rikorrenti kellha tingħata permess tieħu in kunsiderazzjoni l-garanzija legali (“Ausfallhaftung”) għal ċerti krediti tal-bank ipprivatizzat fid-deċiżjoni tagħha biex tagħti għajnuna mill-Istat;
            
         
               —
            
            
               applikazzjoni żbaljata tal-Kummissjoni tal-prinċipju ta' bejjiegħ privat meta evalwat l-influwenza tal-garanzija legali fuq id-deċiżjoni ta' bejgħ;
            
         
               —
            
            
               applikazzjoni żbaljata ta' l-Artikolu 87(1) KE mill-Kummissjoni bħala riżultat ta' applikazzjoni żbaljata ta' l-oneru tal-prova jew ta' l-obbligu li jitressqu provi f'sejħa għal offerti;
            
         
               —
            
            
               applikazzjoni żbaljata ta' l-Artikolu 87(1) KE mill-Kummissjoni peress li l-offerta ta' l-offerenti bl-ogħla offerta ma tistax topera bħala l-bażi tad-determinazzjoni tal-prezz tas-suq;
            
         
               —
            
            
               evalwazzjoni żbaljata mill-Kummissjoni tal-valur ekonomiku ta' l-ishma maħruġa tal-bank ipprivatizzat; u
            
         
               —
            
            
               applikazzjoni żbaljata ta' l-Artikolu 87(1) KE tal-Kummissjoni fil-kuntest tad-determinazzjoni ta' element ta' għajnuna mill-Istat.